stanford-oval/wikipedia huggingface dataset:
Tsuru Morimoto

| Henkilötiedot |
| --- | --- | --- |
Koko nimi: Tsuru Morimoto
Syntymäaika: 9. marraskuuta 1970 (ikä 53)
Syntymäpaikka: Japani
Kansalaisuus:  Japani
Pelipaikka: Hyökkääjä
Seurat
| Vuodet | Seura | O (M) |
|  | Nissan FC Nikko Securities Dream Ladies Lazio |  |
Maajoukkue
| 1994–1995 | Japani | 5 (1) |
Tsuru Morimoto (jap. 森本 鶴, Morimoto Tsuru; s. 9. marraskuuta 1970) on japanilainen uransa lopettanutjalkapalloilija.
Jalkapallomaajoukkue

Morimoto debytoi Japanin maajoukkueessa elokuussa 1994. Hän kuului Japanin joukkueeseen myös MM-kilpailuissa 1995. Hän on pelannut viisi maaottelua ja tehnyt niissä yhden maalin.
Paula Ivan

| Mitalit | Mitalit | Mitalit |  |
| --- | --- | --- | --- |
|  Paula Ivan |  Paula Ivan |  Paula Ivan |  |
Maa:   Romania
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Soul 1988 | 1 500 m |  |
|  Hopeaa | Soul 1988 | 3 000 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Haag 1989 | 1 500 m |  |
| Universiadit  | Universiadit  | Universiadit  |  |
|  Kultaa | Duisburg 1989 |  1 500 m  |  |
|  Kultaa | Duisburg 1989 | 3 000 m |  |
Paula Ivan (o.s. Ionescu, aik. Ilie) (s. 20. heinäkuuta 1963 Heresti, Romania) on romanialainen keskimatkojen juoksija.
Ivan saavutti uransa parhaat saavutukset Soulin olympialaisissa 1988. 1 500 metrin juoksussa hän voitti olympiakultaa ennen Neuvostoliiton Laimutė Baikauskaitėa ja Tatjana Samolenkoa. Ivanin voittoaika 3.53,96 oli olympiaennätys. 3 000 metrin juoksussa hän jäi hopealle ajalla 8.27,15 Samolenkon voittaessa kultaa ja Ison-Britannian Yvonne Murrayn voittaessa pronssia. Ivanin aika oli uusi Romanian ennätys.
10. heinäkuuta 1989 Ivan juoksi mailin maailmanennätyksen 4.15,61. Ennätyksen rikkoi Svetlana Masterkova vuonna 1996. Ivan on 1 500 metrin kaikkien aikojen maailmantilastossa sijalla 10 ja mailin tilastossa neljäntenä.
Pekka Niemi (koripalloerotuomari)

Pekka Niemi (s. 1981) on suomalainen koripalloerotuomari.
Tampereella asunut Niemi on valittu Korisliigan vuoden erotuomariksi vuonna 2011.
Tsukasa Umesaki

| Henkilötiedot |
| --- | --- | --- |
Koko nimi: Tsukasa Umesaki
Syntymäaika: 23. helmikuuta 1987 (ikä 37)
Syntymäpaikka: Nagasaki, Japani
Kansalaisuus:  Japani
Pelipaikka: Keskikenttäpelaaja
Pituus: 168 cm
Seura
Seura: Shonan Bellmare
Pelinumero: 7
Seurat
| Vuodet | Seura | O (M) |
| 2005–2007 2007 2008–2017 2018– | Oita Trinita Grenoble Urawa Reds Shonan Bellmare | 47 (5) 5 (0) 200 (25) 51 (6) |
Maajoukkue
| 2006 | Japani | 1 (0) |
 Seurajoukkueuran tilastot kattavat vain kansalliset sarjat.
Tsukasa Umesaki (jap. 梅崎 司, Umesaki Tsukasa; s. 23. helmikuuta 1987 Nagasaki) on japanilainen jalkapalloilija.
Jalkapallomaajoukkue

Umesaki debytoi Japanin maajoukkueessa syyskuussa 2006.
Aiheesta muualla

National Football Teams
Turkanajärven tuulipuisto

| Turkanajärven tuulipuisto |
| --- | --- |
 Turkanajärven tuulivoimapuisto vuonna 2016.
Tyyppi:  tuulipuisto
Teho:  310 MW
Valmistunut:  2018
Kytketty sähköverkkoon:  2018
Sijainti:  Kenia
Turkanajärven tuulipuisto (Lake Turkana Wind Power) on tuulivoimaa tuottava energiayhtiö ja tuulipuisto Pohjois-Keniassa samburu-heimon alueella, joka on vuokrattu voimalalle 33 vuodeksi. Se on Kenian suurin yksityisinvestointi, joka on maksanut 660 miljoonaa euroa. Sitä ovat rahoittaneet Euroopan investointipankki, Afrikan kehityspankki ja vuodesta 2014 osakkaana ollut Finnfund, joka on sijoittanut siihen 20 miljoonaa euroa.
Tuulivoimala sijaitsee kahden vuoren välisellä 66 000 hehtaarin laajuisella aavikolla, jossa on hyvät tuuliolosuhteet. Voimalan kapasiteetti on 310 megawattia, ja sen 365 turbiinia tuottavat 15 prosenttia Kenian sähköntarpeesta.
Lake Turkana Wind Power -yhtiön alkuperäinen perustaja on Keniassa asunut hollantilainen yrittäjä Carlo van Wageningen. Projektiyhtiössä ovat osakkaina hollantilaisyhtiön KP & P:n ja brittiläisen energiayhtiön Aldwych Internationalin lisäksi Norjan, Tanskan ja Suomen kehitysrahoittajat Norfund, IFU ja Finnfund. Lainarahoituksen järjestämisestä on vastannut African Development Bank yhteistyössä Standard Bankin ja Nedbankin kanssa. Lainoittajia ovat Euroopan investointipankki EIB ja Saksan, Alankomaiden ja Ranskan kehitysrahoittajat DEG, FMO ja Proparco.
Kenialainen ryhmä Sarima Indigenous People's Land Forum on haastanut tuulipuiston hollantilaisen rakennusyhtiön LPTWP:n oikeuteen, ja juttu on vuonna 2018 edelleen kesken, kun puisto kytketään syksyllä 2018 sähköverkkoon.
Hanke on saanut marraskuussa 2013 TCC 2013 Wind Energy Solutions Provider -palkinnon Varsovan ilmastonmuutoskokouksessa.
Aiheesta muualla

Lake Turkana Wind Power
Turk Broda

| Stanley Cup  |
| --- | --- | --- |
|  | Toronto Maple Leafs | 1942  |
|  | Toronto Maple Leafs | 1947  |
|  | Toronto Maple Leafs | 1948  |
|  | Toronto Maple Leafs | 1949  |
|  | Toronto Maple Leafs | 1951  |
Turk Broda poseeraa Stanley Cupin ja Vezina Trophyn kanssa vuonna 1948.
Walter Edward "Turk" Broda (15. toukokuuta 1914 Brandon, Manitoba, Kanada – 17. lokakuuta 1972) oli kanadalainen jääkiekkoilija. Maalivahti Broda pelasi Toronto Maple Leafsissa NHL-liigassa.
Broda syntyi ukrainalais-kanadalaiseen perheeseen. Maple Leafsin vahvuuteen hän liittyi 1936.
Menestyksekkäiden kausien jälkeen Broda piti taukoa urheilusta 1943–1945 palvellakseen armeijassa toisessa maailmansodassa. Asepalveluksen jälkeenkin hän pelasi huipulla voittaen muun muassa Stanley Cupeja; vuonna 1952 Turk Broda lopetti pelaajauransa.
Broda kuoli sydänkohtaukseen vuonna 1972.
Saavutuksia

Vezina Trophy 1941, 1948
NHL:n ykköstähdistössä 1941, 1948
Stanley Cup 1942, 1947, 1948, 1949, 1951
NHL:n kakkostähdistössä 1942
Hockey Hall of Fameen 1967
1998 sijalla 60 The Hockey News' -lehden 100 suurimman pelaajan NHL-painotteisella listalla
Pekka Niemi (psykologi)

Pekka Olavi Niemi (s. 1948) on suomalainen psykologi. Hän on ollut Åbo Akademin psykologian professori vuodesta 1988. Hänen tutkimuskohteitaan ovat olleet kognitiiviset toiminnot ja psykologian historia. Sittemmin hän on ollut Turun yliopiston professori ja Jyväskylän yliopiston oppimisen ja motivaation huippututkimusyksikön professori.
Tsuntan piiri

Tsuntan piiri (ilman Bežtan osa-aluetta) Dagestanin kartalla.
Tsuntan piiri (ven. Цунтинский район, Tsuntinski raion, avaariksi ЦIунтIа район, Tsunta raion) on kunnallinen itsehallintoalue Dagestanin tasavallassa Venäjällä. Vuonna 1930 perustetun piirin pinta-ala on 1319,1 neliökilometriä. Asukkaita on 17 900 henkeä (vuonna 2010).
Tsuntan piiri sijaitsee Dagestanin länsiosan vuoristoseudulla. Se rajoittuu pohjoisessa Tsumadan ja idässä Tljaratan piireihin sekä etelässä ja lännessä Georgiaan. Seudulta saavat alkunsa Avarskoje Koisu ja Andijskoje Koisu -joet. Asutuskeskukset sijaitsevat 1500–2000 metrin korkeudella merenpinnasta.
Piiri lakkautettiin vuonna 1944 ja sen koko väestö siirrettiin karkotettujen tšetšeenien tilalle entisen Tšetšeenien ja inguušien ASNT:n Vedenon piiriin. Vuonna 1955 piiri perustettiin uudelleen ja sen entiset asukkaat siirrettiin takaisin. Piirikeskukseksi tuli Ginuhin solan takana sijaitseva Bežtan kylä, jonne liikennöinti on talvisaikaan usein mahdotonta. Vuonna 1992 piirikeskus siirrettiin Andijskoje Koisun jokilaaksossa sijaitsevaan Kideroon ja Avarskoje Koisun laakso erotettiin Bežtan osa-alueeksi, jolla on osittain omat hallintoelimensä ja palvelunsa.
Jäljelle jääneeseen osaan Tsuntan piiristä kuuluu 8 maalaiskuntaa: Hibijatl, Kidero, Kimjatli, Šaitli, Šapih, Šauri, Terutli ja Tljatsuda. Piirikeskuksesta on 325 kilometriä tasavallan pääkaupunkiin Mahatškalaan. Vuoden 2002 väestönlaskennan mukaan 98,4 % piirin asukkaista on avaareja ja 1,2 % venäläisiä. Avaarien osuuteen sisältyy 53,9 % didoja, 35,1 % bežtoja, 4,8 % hunzibejä ja 2,7 % ginuheja. Luvut käsittävät myös Bežtan osa-alueen. Varsinaisen Tsuntan piirin asukkaat ovat didoja ja ginuheja.
Seudun pääelinkeino on karjanhoito, joka tuottaa maitoa, juustoa ja lihaa. Lisäksi viljellään perunaa, kaalia ja vihanneksia. Maantiet ovat kaikki päällystämättömiä ja talvisaikaan niistä lähes puolet on liikennöintikelvottomia.
Bežtan osa-alue mukaan luettuna piirissä toimii 13 lastentarhaa ja 51 koulua. Kulttuurilaitoksia ovat 23 kerhotaloa ja 12 kirjastoa. Nähtävyyksiin kuuluvat vanhat linnoitukset, vartiotornit ja hautausmaat. Seudulla on lukuisia kivennäisvesilähteitä.
Paikallislehtinä ilmestyvät Kiderossa venäjänkielinen Didoiskie vesti (”Didojen sanomat”) ja Bežtassa avaarinkielinen Tsijab gumru (”Uusi elämä”).
Aiheesta muualla

Tsuntan piirin sivusto (venäjäksi)
Tsuntan piiri Dagestanin hallituksen sivustolla (venäjäksi)
Agul | 
Ahty | 
Ahvah | 
Akuša | 
Babajurt | 
Bežtan osa-alue | 
Bolith | 
Buinaksk | 
Buinaksk | 
Dagestanskije Ogni | 
Dahadajev | 
Derbent | 
Derbent | 
Dokuzpara | 
Gergebil | 
Gumbet | 
Gunib | 
Hasavjurt | 
Hasavjurt |
Hiv | 
Hunzah | 
Izberbaš | 
Južno-Suhokumsk | 
Kaitag | 
Kajakent | 
Karabudahkent | 
Kaspijsk | 
Kazbek | 
Kiziljurt | 
Kiziljurt | 
Kizljar | 
Kizljar | 
Kul | 
Kumtorkala | 
Kurah | 
Lak | 
Levaši | 
Magaramkent | 
Mahatškala | 
Nogai | 
Novolak | 
Rutul | 
Šamil | 
Sergokala | 
Suleiman Stalski | 
Tabasaran | 
Tarumovka | 
Tljarata | 
Tšaroda | 
Tsumada | 
Tsunta | 
Untsukul
Tsurugan ydinvoimalaitos

| Tsurugan ydinvoimalaitos |
| --- | --- |

Tyyppi:  Ydinvoimala
Polttoaine:  Uraani
Teho:  1 160 MW
Omistaja:  Nihon genshiryokuhatsuden
Sijainti:  Tsuruga, Fukuin prefektuuri, Japani
Koordinaatit:  35°45′7″N, 136°1′8″E
Tsurugan ydinvoimalaitos (jap. 敦賀発電所, Tsuruga hatsudensho) on Japanissa Fukuin prefektuurin Tsurugassa sijaitseva ydinvoimalaitos.
Vuonna 1981 voimalassa tapahtui neljä radioaktiivista vuotoa ja 278 ihmistä altistui säteilylle.
Molemmat reaktorit ovat olleet pois käytöstä Fukushiman ydinvoimalaonnettomuudesta lähtien. Japanin ydinvoimaviranomaisen tutkimusten mukaan voimalan kakkosreaktori on geologisesti aktiivisen alueen päällä, ja ei täytä siksi uusia turvallisuusnormeja ja sen uudelleenkäynnistäminen näyttääkin epätodennäköiseltä. Ykkösreaktorin alasajosta on jo päätetty aiemmin.
Reaktorit

Ydinvoimalassa on seuraavat reaktorit:
| Nimi | Reaktorityyppi | Teho | Käyttöönottovuosi | Käytöstäpoistovuosi |
| --- | --- | --- | --- | --- |
| 1 | BWR | 375 MW | 1970 | 2015 |
| 2 | BWR | 820 MW | 1987 | Käytössä |
Voimalaan on ollut suunnitteilla myös reaktorit 3 ja 4, mutta niiden rakentaminen on toistaiseksi pysähdyksissä, vaikkakin Nihon genshiryokuhatsuden jatkaa tienrakennusprojektia alueella.
Ulf-Ola Olin

| Ulf-Ola Olin |
| --- | --- |
 Olin vuonna 1940.
Henkilötiedot
Syntynyt: 18. heinäkuuta 1917  Helsinki Suomi
Kuollut: 11. tammikuuta 1995 (77 vuotta) Kassel, Saksa
Kansalaisuus:   Suomi
Ammatti:  somistaja
Sotilashenkilö
Palvelusvuodet:   Suomi 1938-1940    Saksa 1941–1945
Taistelut ja sodat:  Talvisota Itärintama Länsirintama
Sotilasarvo:  vänrikki SA Obersturmführer (Waffen-SS)
Kunniamerkit:  Saksan Kultainen risti, 1945 Rautaristi 1 lk. 1944 Rautaristi 2. lk 1942 Panssaritaistelumerkki Musta haavoittumismerkki, 1944 Saksan itärintamamitali Vapaudenristi miekoin 4. lk Vapaudenmitali 2. lk Rintamasotilastunnus
Joukko-osasto:  Jalkaväkirykmentti 61 SS-divisioona Wiking; 7./SS.Pz.Rgt.5
Ulf-Ola Olin (18. heinäkuuta 1917 Helsinki – 11. tammikuuta 1995 Kassel) oli suomalainen panssariässä ja siviiliammatiltaan somistaja.
Toinen maailmansota

Olin osallistui talvisotaan asevelvollisena suomenruotsalaisessa Jalkaväkirykmentti 61:n riveissä. Hän värväytyi vuonna 1941 suomalaiseen Waffen-SS-vapaaehtoispataljoonaan ja palveli siellä ryhmänjohtajana syksyyn 1942 saakka, jolloin hän liittyi SS-divisioona Wikingin panssarijoukkoihin. Hän palveli 5. SS-panssaridivisioona Wikingin riveissä panssarijoukkueenjohtajana sekä -komppanianpäällikkönä sodan loppuun saakka. Kaikkiaan Olinin johtama vaunu tuhosi 34 liittoutuneiden panssaria. Olin ansaitsi lukuisia korkea-arvoisia kunniamerkkejä saavutuksistaan.
Olin meni naimisiin vuonna 1942 Hildegard-nimisen saksalaisnaisen kanssa ja jäi tästä syystä palvelemaan Waffen-SS:ää.
Patric Blomdahl

| Patric Blomdahl |
| --- | --- |

Henkilötiedot
Syntynyt: 30. tammikuuta 1984 (ikä 40) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  96 kg
Pelaajaura
Pääsarjaura:  2002–
Aik. seurat:  Frölunda HC (SHL)  Linköping HC (SHL)  AIK (SHL)
Patric Bo Linus Blomdahl (s. 30. tammikuuta 1984 Tukholma, Ruotsi) on ruotsalainen jääkiekkoilija, pelipaikaltaan vasen laitahyökkääjä. Hän pelasi kaudella 2017–2018                                                                             Hässelby Kälvestan riveissä Ruotsin neljänneksi korkeimmalla sarjatasolla. Hän on aiemmin pelannut SHL:ää, Linköping HC:n, Frölunda HC:n ja AIK:n riveissä. Blomdahl toimi AIK:n kapteenina kaudet 2012–2015. Yhteensä Blomdahlille on kertynyt SHL:ssä 420 ottelua, 38 maalia, 23 syöttöpistettä ja 61 tehopistettä. Hän on saavuttanut kaksi SHL-hopeaa, kummatkin pelatessaan Linköpingissä. Allsvenskanissa Blomdahl on pelannut urallaan 137 ottelua.
U.S. Bombs

| U> S. Bombs.Tiedot |
| --- | --- |
Toiminnassa:  1993–
Tyylilaji:  punk rock, street punk
Kotipaikka:  Yhdysvallat
Laulukieli:  englanti
Jäsenet:  Duane Peters, Laulu   Kerry Martinez, Kitara, basso   Curt Stitch, Kitara   Wade Walston, Basso   Jamie Reiding, Rummut  
Entiset jäsenet:  Chuck Briggs, Kitara (1993–1999)  Chip Hanna, Rummut   Jonny Wickersham, Kitara  
Levy-yhtiö:  Epitaph Records   Alive Records   Sailor's Grave Records   Disaster Records  
Infobox OKNimi-testi OK: 
U.S. Bombs on yhdysvaltalainen punkyhtye, joka on perustettu vuonna 1993. Yhtyeen muodostavat ammattilaisskeittaja Duane Peters, kitaristit Kerry Martinez ja Curt Stitch, basisti Wade Walston ja rumpali Jamie Reiding.
Historia

U.S. Bombs julkaisi yhtyeen nimeä kantavan EP:n vuonna 1996. Samana vuonna tuotettiin Alive-levymerkille esikoisalbumi Garibaldi Guard!, jota seurasi seuraavana vuonna Never Mind the Opened Minds -albumi. Vuonna 1997 U.S. Bombs siirtyi Epitaph -levy-yhtiön tytäryhtiöön Hellcat Recordsiin ja samana vuonna tuotettiin albumi War Birth.
Vuonna 1999 yhtye julkaisi EP:n Hobroken Dreams sekä albumit The World ja Put Strength in the Final Blow (uudelleenjulkaisu). Alkuperäiskitaristi Chuck Briggs erosi yhtyeestä ja hänet korvasi Youth Brigade -yhtyeen Jonny Wickersham (nyk. Social Distortion -kitaristi).
Yhtyeen viides studioalbumi Back at the Laundromat julkaistiin vuonna 2001. Live-albumi Lost in America: Live 2001 julkaistiin 2003 juuri ennen Covert Action -albumia. Put Strength in the Final Blow uudelleenjulkaistiin samana vuonna Petersin omalla Disaster Records -levymerkillä. Yhtye julkaisi We Are the Problem -albuminsa vuonna 2006.
Yhtyeen johtohahmo Peters on tehnyt soolotuotantoja yhtyeissä Duane Peters & the Hunns, Die Hunns ja Duane Peters Gunfight.
Diskografia > Albumit

Put Strength in the Final Blow (vinyyli, 1994, Vinyl Dog records)
Garibaldi Guard! (1996, Alive Records)
Never Mind the Opened Minds (1997, Alive Records)
War Birth (1997, Hell-Cat Records)
The World (1999, Hell-Cat Records)
Put Strength in the Final Blow (CD, 1999)
Back at the Laundromat' (2001, Hell-Cat Records)
Covert Action (2003, Hell-Cat Records)
Put Strength in the Final Blow: The Disaster Edition (2003, Disaster Records)
We Are the Problem (April 2006, Sailor's Grave Records)
Road Case (2018, Slope Records)
Aiheesta muualla

Epitaph Records: U.S. Bombs (englanniksi)
allmusic.com: U.S. Bombs (englanniksi)
Patriarkkojen haudan joukkomurha

| Patriarkkojen haudan joukkomurha |
| --- | --- |
 Patriarkkojen hauta
Paikka:  Hebron, Länsiranta
Ajankohta:  25. helmikuuta 1994
Kuolleita:  29
Haavoittuneita:  125
Epäilty/epäillyt:  Baruch Goldstein
Tekoväline:  Galil
Patriarkkojen haudan joukkomurha oli 25. helmikuuta 1994 Patriarkkojen haudalla Hebronissa Länsirannalla tapahtunut terrori-isku, jossa äärioikeistolainen israelilainen lääkäri Baruch Goldstein surmasi 29 palestiinalaismuslimia ja haavoitti 125:ttä. Goldstein pahoinpideltiin kuoliaaksi, sen jälkeen kun häneltä loppuivat ammukset. Kyseessä oli suurin yksittäinen palestiinalaisiin kohdistunut veriteko sen jälkeen, kun Israel oli miehittänyt Länsirannan kuuden päivän sodassa vuonna 1967.
Pääministeri Jitzhak Rabin tuomitsi hyökkäyksen "häpeänä sionismille ja häpeäksi juutalaisuudelle". Israelin ja Palestiinan vapautusjärjestön (PLO) rauhanneuvottelut keskeytyivät tapauksen vuoksi. Pyrkiäkseen katkaisemaan kostonkierteen Israel vapautti tuhat palestiinalaista vankia ja rajoitti äärijuutalaisten liikkumista Länsirannalla ja muualla Israelin miehittämillä alueilla.
Yhdistyneiden kansakuntien turvallisuusneuvoston päätöslauselma tuomitsi joukkomurhan ja vaati palestiinalaissiviilien suojelua.
Ulf Dageby

| Ulf Dageby |
| --- | --- |
 Dageby vuonna 2013.
Henkilötiedot
Syntynyt: 10. toukokuuta 1944
Kuollut: 16. heinäkuuta 2024 (80 vuotta)
Kansalaisuus:  ruotsalainen
Ammatti:  muusikko
Ulf Dageby (10. toukokuuta 1944 – 16. heinäkuuta 2024) oli ruotsalainen laulaja, kitaristi ja säveltäjä. Hän oli vuosina 1969–1982 mukana Nationalteatern-yhtyeessä, ja aloitti sen jälkeen soolouran. Hän on myös säveltänyt musiikkia televisiosarjoihin, teatteriin ja elokuviin. Vuonna 2013 Dageby osallistui Så mycket bättre -ohjelmaan, joka perustuu samaan formaattiin kuin Vain elämää.
Aiheesta muualla

Kuvia tai muita tiedostoja aiheesta Ulf Dageby Wikimedia Commonsissa
Peili (täsmennyssivu)

Peili tarkoittaa muun muassa seuraavia:
Peili, kuvastin, heijastava pinta
Peili, Susanna Haaviston albumi
Peili, Eija Kantolan albumi
Peili, mediakasvatuskeskus Metkan julkaisema lehti
Peili, perinteinen leikki
Peili, Andrei Tarkovskin elokuva vuodelta 1975
”Peili” on televisiosarja Lostin jakso vuodelta 2007.
Toisiopalvelin eli peili tietotekniikassa
Parabolinen peiliantenni
ovipeili, oven kehyspuiden välissä oleva levy.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Peili”, voi hakea sivunnimihaulla, laajalla sivunnimihaulla tai tekstihaulla.
Tsung-Dao Lee

| Tsung-Dao Lee> 李政道 |
| --- | --- |

Henkilötiedot
Koko nimi:  李政道
Syntynyt: 24. marraskuuta 1926 Shanghai, Kiina
Kuollut: 4. elokuuta 2024 (97 vuotta) San Francisco, Kalifornia, Yhdysvallat
Kansalaisuus:   Yhdysvaltalainen
Koulutus ja ura
Tutkinnot:  National Southwestern Associated University Zhejiang University University of Chicago
Väitöstyön ohjaaja:  Enrico Fermi
Instituutti:  Institute for Advanced Study Columbia University
Tutkimusalue:  fysiikka
Tunnetut työt:  pariteetin puuttuminen heikkovuorovaikutuksessa alkeishiukkasten välillä
Palkinnot:   Nobelin fysiikanpalkinto (1957)
 Nimikirjoitus
Tsung-Dao Lee (T. D. Lee, kiin.: 李政道; pinyin: Lǐ Zhèngdào; 24. marraskuuta 1926 – 4. elokuuta 2024 San Francisco, Kalifornia, Yhdysvallat) oli amerikankiinalainen fyysikko. 1957 hän sai yhdessä Chen Ning Yangin kanssa Nobelin fysiikanpalkinnon teoriasta, jonka mukaan alkeishiukkasten heikossa vuorovaikutuksessa ei ole pariteettisymmetriaa. Chien-Shiung Wu on kokeellisesti vahvistanut tämän teorian.
Aiheesta muualla

Elämäkerta Nobel-säätiön sivuilla (englanniksi)
Tukiasema

Tukiasema yhdistää langattomassa tietoliikenteessä päätelaitteen (matkapuhelin, tietokone) radioteitse kiinteään verkkoon. Tiedonsiirtoverkon päätelaitteet muodostavat radioyhteyden tukiasemaan ja ovat sen kautta yhteydessä muihin langattoman tai langallisen verkon laitteisiin. Tukiasema toimii lähettimenä ja vastaanottimena tietyllä alueella. Langatonta lähiverkkoa kutsutaan WLANiksi (Wireless Local Area Network). WLAN tukiasemalle annetaan SSID-tunnus.
Langattoman lähiverkon IEEE 802.11 tukiasemissa on yleensä silta ja reititin.
Matkapuhelinverkon tukiasema

Matkapuhelinverkon tukiaseman (BTS, Node B) kautta matkapuhelinverkon päätelaitteet muodostavat radioteitse puhe- tai datayhteyden matkapuhelinkeskukseen tai kiinteään verkkoon.
Jokainen tukiasema on yhdistetty oman maantieteellisen alueensa eli solunsa puhelimiin ja kaikki solun alueella olevat puhelimet lähettävät signaalinsa sille. Tukiasemassa on tietokone ja lähetin-vastaanotin yhdistettynä antenniin. Jokainen tukiasema on alainen jollekin matkapuhelinverkon kytkentäkeskukselle. Kytkentäkeskukset muodostavat yleensä laajemman verkoston, joka on yhteydessä myös kantapuhelinverkkoon.
Jokainen matkapuhelinverkossa oleva puhelin on aina yhdistyneenä johonkin tukiasemaan. Kun tukiasema huomaa kännykän signaalin heikkenevän sen poistuessa fyysisesti tukiaseman alueelta, se kysyy viereisiltä tukiasemilta, millä niistä on vahvin signaali tästä kännykästä ja siirtää tuon kännykän hallinnoinnin sille tukiasemalle. Puhelinta informoidaan tällöin uudesta isännästä ja jos puhelu on meneillään, se siirretään toiselle kanavalle, koska viereiset tukiasemat eivät käytä samoja tietyille taajuuksille varattuja kanavia. Koko siirtoprosessi kestää noin 300 millisekuntia. Tukiasemat itse ovat vain passiivisia radioreleitä ja kanavanvaihdoksen varsinaisesti hoitaa tukiasemien yläpuolella oleva matkapuhelinten kytkentäkeskus.
Yksi tukiasema voi käsitellä vain rajallisen määrän puheluita ja dataa samanaikaisesti. Samassa lähetyspaikassa voi olla useamman eri matkapuhelinoperaattorin tukiasema-antenneja. Tilapäisiä tukiasemia voidaan perustaa esimerkiksi suurten tapahtumien yhteydessä.
Matkapuhelinverkon tukiasema > Tukiasematyypit

Makrosolutukiasema on tukiasema, jota käytetään suurta maantieteellistä aluetta palveltaessa. Kaupungeissa ja taajamissa nämä asemat on sijoitettu usein talojen katoille, mutta harvaan asutuilla seuduilla käytetään enemmän tukiasemamastoja.
Mikrosoluasema on tukiasematyyppi, jota käytetään kaupungeissa hoitamaan liikennettä muutamien satojen metrien säteellä. Mikrosoluasemat osoittavat alaviistoon katolta tai talon seinältä.
Pikosolutukiasema on pienin tukiasematyyppi ja sitä käytetään rakennusten sisätiloissa. Ne sijoitetaan useimmiten seinälle katonrajaan parantamaan katvealueiden kuuluvuutta.
Matkapuhelinverkon tukiasema > Tukiasemien valmistajia

Alcatel-Lucent, ranskalais-yhdysvaltalainen yhtiö, yhdistyi Nokian kanssa 2016
Ericsson, ruotsalainen tietoliikenneyhtiö
Huawei, kiinalainen tietoliikenneyhtiö
LG Teleom, eteläkorealainen tietoliikenneyhtiö
NEC Networks, japanilainen tietoliikenneyritys
Nokia, suomalainen tietoliikenneyritys
Nortel Networks, kanadalainen tietoliikenneyritys, konkurssi vuonna 2008
Samsung, eteläkorealainen monialayritys
ZTE, kiinalainen tietoliikenneyhtiö
Aurinkovoimainen Soneran GSM-tukiasema lähellä Sokostin huippua UK-kansallispuistossa
Patriootti

Patriootti voi tarkoittaa seuraavia:
patriootti, isänmaallinen
patriootti, erityisesti: brittivaltaa vastustanut uudisasukas Yhdysvaltain itsenäisyystaistelun aikana
Patriootti, Dean Semlerin ohjaama elokuva vuodelta 1998
Patriootti, useita hahmoja Marvel-kustantamon sarjakuvissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Patriootti”, voi hakea sivunnimihaulla, laajalla sivunnimihaulla tai tekstihaulla.